پیرتاج اهالی‌سینین اصلی گلیرلری مالدارلیق، اکینچیلیک و اۆزوم‌دن دیر. پیرتاج‌دا ۵۰ هیکتارا یاخین اۆزوم باغی اوْلاراق، ایلده ۵ توْنا یاخین اۆزوم،قاراغات و کیشمیش بوُ باغلاردان حاصیل اوْلونور. پیرتاج منطقه‌سینین مشهور اۆزوملری وار. شهرین باغلارین‌دان ۱۸ جۆره دَیرلی اۆزوم حاصیل اوْلونوب، همدان و زنجان اوستانلاری و بیجار، دیواندره و سنندج شهرلرینه گؤندریلیر. پیرتاجین گچ و دَیرلی لاشه داشی معدنی وار. بوُ شهرین لاشه داشی معدنی‌نین ۳ هیکتارا یاخین ساحه‌سی وار. قاعیده‌سیز ایستیخراجا گؤره معدن چوْخلو ضرر یئییب‌دیر. ایندیلیکده ۱۵۰ نفره یاخین اؤز باشلارینا بوُ معدن‌ده ایشله‌ییرلر. بوُ فهله‌لرین بیمه‌لری اوْلمایاراق خطر آلتیندا دێرلار. معدنین مۆشخّص بیر ایداره یا پئیمانکارا تاپیشیریلمامازلیغینا گؤره، اوْردا ایشله‌ین‌لردن عواریض آلینمیر و معدنین شهره گلیری یوْخدور.